open-index/open-wikipedia-markdown huggingface dataset:
Guldborgsund

La komunumo **Guldborgsund** en Danio en sia nuna formo ekestis komence de la jaro 2007 kadre de administra reformo de la lando, el la ĝistiamaj kvar komunumoj de la insulo Falster (*Nykøbing Falster, Nørre Alslev, Stubbekøbing* kaj *Sydfalster*) kaj du ĝistiamaj komunumoj (*Nysted* kaj *Sakskøbing*) en la oriento de la najbara insulo Lolland. Ambaŭ insuloj dividiĝas nur per mallarĝa markolo, nomata *Guldborgsund*, kiu donis la nomon al la nova komunumo. La komunuma teritorio situas iom sude de pli granda la insulo Sjælland kaj estas parto de la – ankaŭ dum 2007 nove kreita – samnoma administra regiono Sjælland. Administra centro de la komunumo estas la loĝloko *Nykøbing Falster*.

## Trafiko 
Falster konektatas kun la pli norda insulo Sjælland per la *Storstrøm*-ponto, kombinita aŭtoŝosea kaj fervoja ponto, kiu superpontas ankaŭ la insuleton *Masnedø*. Krome pere de la insuleto Farø ekzistas kroma dua aŭtoŝosea ponto inter la du pli grandaj insuloj, kiu estas parto de la eŭropa aŭtoŝoseo E47 inter Hamburgo kaj Kopenhago. Sur la insuleto Farø ekzistas aŭtoŝosea debranĉiĝo, kiu pere de la insuleto Bogø gvidas al la insulo Møn.

Al la najbara insulo Lolland gvidas du strataj kaj unu fervoja pontoj, kaj aldone strata tunelo, kiu same estas parto de la eŭropa aŭtoŝoseo E47 inter Hamburgo kaj Kopenhago.

Pramŝipa haveno troviĝas en *Gedser* ĉe la plej suda punkto de la insulo Falster. De tie pramoj interalie veturas al Rostock en Germanio.

En la sudoriento de la insulo Falster ekzistas ĉirkaŭ 20 kilometrojn longa sabla plaĝo. Ĝi bone taŭgas por banado, aparte por etaj infanoj, ĉar ĝi malmulte deklivas kaj tial dum promeno en la maron la akvo nur malrapide profundiĝas. Konataj feriejaj lokoj en la sudo de la insulo, ekipitaj preskaŭ ne per hoteloj, sed per multaj komfortaj feriodometoj, estas interalie Gedesby kaj Marielyst/Bøtø. 

## Eksteraj ligiloj 
* oficiala retejo de la komunumo (dane)
* interaktiva mapo pri la komunumoj de Danio (dane) 
   
 

Kategorio:Lolland 
Kategorio:Falster
Kategorio:Urboj de Danio
Kategorio:Regiono Sjælland
Kingston upon Thames

**Kingston upon Thames** aŭ *Kingston* ĉe la Tamizo (origine "king's town", reĝa urbo) estas municipo de Granda Londono. Ĝi situas ĉirkaŭ dek mejlojn (dekses kilometrojn) sudokcidente de Charing Cross (en la centro de Londono). Laŭ la stato de , en la urbodistrikto  vivis  loĝantoj sur areo de  kvadrataj kilometroj, kio rezultigas loĝdenson de  loĝantoj/km². 

La urbo estis fondita ĉe la unua Tamiza transejo enlande de la Ponto de Londono. Ĝi estis okupata de la romianoj, kaj poste iĝis anglosaksa reĝa bieno. 

eta|maldekstra|Kronadŝtono ĉe Kingston upon Thames
Sep anglosaksaj reĝoj kroniĝis tie, kaj la kronadŝtono ankoraŭ videblas. La sep reĝoj estis:
* Eduardo la pli aĝa
* Atelstano
* Edmundo la 1-a
* Edred
* Edwy
* Eduardo la martiro
* Ethelred la Malpreta

Hodiaŭ Kingston upon Thames estas grava butikejo.

Kategorio:Urboj de Anglio
Kategorio:Urboj de Britio
Kategorio:Granda Londono
Dumnonia

[eta|dekstra|350px|La brita insularo ĉirkaŭ la jaro [500]]
**Dumnonia** estis antikva kelta regno en sudokcidenta Britio.

## Etimologio 
La regno nomiĝis tiel pro la loĝantoj, la Dumnonioj, kiuj, kiam la romianoj okupis Anglion, loĝis en Kornvalo, Devon kaj Somerset.

## Historio 
Kontraste al aliaj regionoj de Anglio, la romianoj ne konstruis vilaojn en Dumnonia: anstataŭe estis ĉirkaŭbaritaj bienoj. Post la foriro de la romianoj, estiĝis nebaritaj bienoj, kaj oni renovigis antaŭajn terfortikaĵojn kaj konstruis novajn fortikaĵojn kiel Tintagel. La regiono restis kristana.

Ekde la 7-a jarcento estis konflikto inter Dumnonia kaj la anglosaksoj, kiuj iom post iom konkeris Somerset kaj Devon.

## Legendo 
Laŭlegende reĝo Arturo estis ano de la reĝa familio de Dumnonia.

## Kornvala lingvo 
De la kelta dialekto de Dumnonia devenas la kornvala lingvo.

## Vidu ankaŭ 
* Domnonia, kelta regno en Bretonujo

Kategorio:Historio de Britio
Kategorio:Historio de Anglio
Kategorio:Administraj unuoj fonditaj en la 4-a jarcento
Tintagel

eta|250ra|dekstra|Restaĵoj de Kastelo Tintagel
**Tintagel** estas la nomo de vilaĝo kaj kastelo ĉe la norda marbordo de Kornvalo, Anglio. Laŭ la 2001-a censo la vilaĝo enhavis ĉ. 1,800 loĝantojn. La kastelo situas sur duoninsulo ligata al la ĉeflando per mallarĝa vojo.

## Historio 
Tintagel estis loĝata ekde la bronzepoko, kaj en la ĉirkaŭaĵoj estas restaĵoj de bronzepokaj tumuloj. Post la foriro de la romianoj, konstruiĝis kastelo, verŝajne sur la sito de antaŭa fortikaĵo. Eble la kastelo estis somerloĝejo de reĝoj de Dumnonia.

En 1233 Rikardo (1-a grafo de Kornvalo) konstruis ŝtonan kastelon kies restaĵoj ankoraŭ videblas. Li estis influata de la verkoj de Geoffrey de Monmouth, laŭ kiu Tintagel ludis gravan rolon en la legendoj pri Reĝo Arturo. La kastelo ne havis militan gravecon. Post nelonge ĝi iĝis malliberejo kaj kadukiĝis.

## Arturaj legendoj 
Laŭ la legendoj pri Reĝo Arturo, estis ĉe Tintagel ke Uther Pendragon amoris Igraine kiu poste naskis Arturon. En la legendo de Tristan kaj Iseult, Tintagel estis la ĉefa kastelo de Reĝo Mark de Kornvalo, onklo de Tristan kaj edzo de Iseult.

Apuda kaverno nomiĝas la *kaverno de Merlin* laŭ la magiisto de Arturo.

## Poŝtoficejo 
eta|dekstra|Antikva konstruaĵo kiu estas la nuna poŝtoficejo
En la vilaĝo estas poŝtoficejo, kiu situas en konstruaĵo datanta de la 14-a jarcento. La konstruaĵo estas posedata de la National Trust.

Kategorio:Artura literaturo
Kategorio:Vilaĝoj de Anglio
Kategorio:Kasteloj en Britio
Kategorio:Kornvalo
Irota

**Irota** estas malgranda vilaĝo en Hungario, en regiono Norda Hungario, en departemento Borsod-Abaúj-Zemplén, en Distrikto Edelény.
eta|maldekstre|Blazono de Irota
eta|Panoramo en Irota

## Bazaj informoj 
* Areo: 12 &nbsp;km²
* Alto super marnivelo: 180 m
* Koordinatoj de Tutmonda loktrova sistemo: 48.3982/20.8759
* Loĝantaro: 100
* Poŝtkodo: 3786
* Telefonprefikso: 48

## Situo 
Irota situas sur malebenaĵo, en valo de rojo, fine de sakovojo. Edelény troviĝas 18, Miskolc 40&nbsp;km-ojn.

## Historio 
Rutenaj arbohakistoj fondis la vilaĝon en 1450. Dum la turka erao la vilaĝo senhomiĝis. En la 17-a jarcento refondiĝo okazis. En Irota migra poŝto servas.

## Vidindaĵoj 
* grekokatolika preĝejo de 1846
* klasikisma nobeldomo

## Fontoj 
* https://hu.wikipedia.org/wiki/Irota
* Földrajzi Világatlasz, Budapest, 1992
* www.gyaloglo.hu

Kategorio:Vilaĝoj de Hungario
Kategorio:Vilaĝoj de departemento Borsod-Abaúj-Zemplén
San Cristóbal de la Barranca

**San Cristóbal de la Barranca** estas unu el la 126 komunumoj de la meksika subŝtato Jalisco. La ĉefurbo de la komunumo estas San Cristóbal de la Barranca. La ŝlosilnumero de la komunumo laŭ la INEGI, do laŭ la nacia geografia instituto estas 14 071.

## Geografio 
**San Cristóbal de la Barranca** apartenas al la regiono Centro kiu situas, kiel jam diras la nomo, en la centro de la subŝtato Jalisco (la ĉefa urbo estas Guadalajara). Al tiu regiono apartenas 14 komunumoj. La komunumo havis en 2005 (lasta popolnombrado de la INEGI) 3207 loĝantojn. El tiuj estis 1499 viroj kaj 1708 virinoj. La komunumo havas surfacon de 636,93 km². La meza alteco estas 820 metroj super la marnivelo. La meza jara temperaturo estas 20 C. En la komunumo estas 713,7 mm da precipitaĵo jare. eta|maldekstra|270ra|Situo de la koncerna regiono en la subŝtato Jalisco.

## Sociogeografio 
En la jaro 1995 (laŭ INEGI) en la komunumo vivis 1245 viroj pli aĝaj ol 15 jaroj. El tiuj 1058 scipovis legi kaj skribi kaj 181 viroj estis analfabetoj. Do 14.54 % de la viroj estis analfabetoj. En la sama jaro en la komunumo vivis 1375 virinoj pli aĝaj ol 15 jaroj. El tiuj 1160 sciis legi kaj skribi kaj 204 virinoj estis analfabetoj. Do 14,84 % de la virinoj estis analfabetoj. En 1995 en San Cristóbal de la Barranca vivis 3998 personoj kiuj aĝis pli ol 5 jaroj. El tiuj estis 0 indiĝenoj. Tio signifas ke 0 % de la loĝantaro en la koncerna jaro estis indiĝenoj.

Fontoj: Statistikoj de la INEGI: Conteo de Población y Vivienda 2005 k. a., (hispane: popol- kaj loĝejnombrado).

## Eksteraj ligiloj 
* San Cristóbal de la Barranca  en *Enciclopedia de los Municipios de México* ()

Kategorio:Komunumoj de Jalisco
Remiz

***Remiz*** estas genro de birdoj de la familio de Remizedoj kaj el la ordo de la Paseroformaj birdoj. Ili rilatas al la Paruedoj. Ĉiuj prilaboras **saknestojn pendantajn** el arboj, kutime super akvo.

La genro enhavas la jenajn speciojn:
* Saknesta paruo (*Remiz pendulinus*)
* Nigrakapa saknestulo, *Remiz macronyx* (dubinde)
* Ĉina saknestulo (*Remiz consobrinus*)
* Blankakrona saknestulo (*Remiz coronatus*)

La genro *Remiz* estas preskaŭ nur eŭrazia, kun nesekva teritoriaro el Portugalio kaj plej norda Maroko al Siberio kaj Japanio. 

La Eŭrazia saknestulo estas migranta nur en partoj el sia teritorio, kun birdoj de norda Eŭropo kiuj moviĝas suden vintre sed birdoj de suda Eŭropo restas ĉe siaj reproduktaj areoj. Kontraste la Ĉina saknestulo estas tute membro de la grupo de migrantaj birdoj kaj entreprenas longdistancajn migradojn. 

La komuna nomo de la familio de Remizedoj, kiuj devenas el “Remiz” kiel plej tipa genro de la familio, nome “Saknestuloj” aludas la emon de plej parto de tiuj specioj konstrui prilaboritajn piroformajn saknestojn. Tiuj nestoj estas teksitaj el araneretoj, lano kaj animala haro krom milda planta materialo kaj estas penditaj el branĉetoj de arboj.

Kategorio:Paseroformaj
Kategorio:Birdoj de Afriko
Kategorio:Birdoj de Eŭropo
Kategorio:Birdoj de Azio
Ĉina saknestulo

La **Ĉina saknestulo** (***Remiz consobrinus***) estas paserina birdo de la genro *Remiz*. Ĝi estas relative disvastigata tra orienta Azio. Ĝi troviĝas en Ĉinio, Japanio, ambaŭ Koreioj kaj orienta Rusio.

Ĝi estas specio de la genro Remiz kiu karakteras por konstrui **sakformajn nestojn** kiujn ili pendigas el maldikaj kaj pendantaj branĉetoj.

La specio montras similajn karakterojn kiel la parenca specio Eŭrazia saknestulo, sed kun ne tiom koloraj markoj. Precize temas pri grizeca specio kiu montras, kiel tiu, kiel karakteran markon **nigran maskon** el la frunto tra la okulo, sed ĝi ne estas tiom larĝa kiom ĉe la aliaj specioj de la genro. Tamen kiel ĉe la aliaj, tiu marko estas ĉirkaŭita de pli hela nuanco ol la cetero de la griza kapo. Tiu specio ankaŭ montras brunecan nuancon kiel kolumo. La cetero de la plumaro estas **grizbruna**, se pli hela sube.

## Referencoj 
* BirdLife International 2004. Remiz consobrinus. 2006 IUCN Ruĝa Listo de Minacataj Specioj. Elŝutita la 27an de julio 2007.

Kategorio:Remizedoj
Kategorio:Birdoj de Azio
Beorhtric

**Beorhtric** (m. 802) estis anglosaksa reĝo de Wessex, Anglio ekde 786.

En 786 Cynewulf, reĝo de Wessex, estis murdata. Verŝajne Egbert pretendis la tronon, sed, helpate de Offa, reĝo de Mercia kaj la plej potenca reganto de Anglio, Beorhtric iĝis reĝo de Wessex. En 789 li edziĝis al Eadburh, filino de Offa, kaj estas probable ke li agnoskis Offa kiel superulo. La loĝantoj de Wessex eĉ uzis la monerojn de Offa.

Laŭ la anglosaksa kroniko, estis dum la regado de Beorhtric kiam la vikingoj unue atakis Anglion. En 789 ili alteriĝis ĉe la marbordo de Dorset kaj mortigis reĝan oficiston kiu faris la kutimajn demandojn pri la celoj de novalvenintoj.

Post la morto de Offa (796) eblas ke mallonge Beorhtric pli sendependis. Restas nur du moneroj de Beorhtric kaj ili datiĝas de post 796: tio sugestas ke li fondis sendependan monfarejon. Tamen Coenwulf, la sekvanto de Offa, rapide restaŭris la influon de Mercia en Wessex.

Laŭ la anglosaksa historiisto Asser, Eadburh, la edzino de Beorhtric, senintence mortvenenis Beorhtric, kaj poste fuĝis al monaĥinejo en Francio, el kiu ŝi estis forpelata post kiam oni trovis ŝin kun viro. Tamen tio estas duba.

Beorhtric estis sekvata de Egbert kiel reĝo de Wessex.

Kategorio:Reĝoj de Wessex
Kategorio:Anglosaksoj
Kategorio:Mortintoj en 802
Saknesta paruo

La **Saknesta paruo**, Eŭropa saknestulo aŭ Eŭrazia saknestulo (*Remiz pendulinus*) estas paserina birdo de la genro *Remiz*. Ĝi estas relative disvastigata tra Eŭrazio.

La aziaj ĉu subspecioj ĉu specioj inkludas la birdojn, nome , *Remiz macronyx*, , *Remiz coronatus* kaj , *Remiz consobrinus*.

## Aspekto 
maldekstra|eta|Dibujo de un nido de pájaro moscón.|alt=Dibujo de un nido de pájaro moscón.
Temas pri ĝenerale helgrizeca birdo (11&nbsp;cm longa) kiu montras kiel plej karaktera eco plilarĝiĝantan **nigran maskon** el la frunto tra la okulo malantaŭen; la supra limo montras foje iomete da bruneca nuanco. La **dorso estas bruna kun ruĝecaj nuancoj** kaj pli precize bruna supra dorso kun ruĝecaj nuancoj en la limo kun la helgriza kolo kaj pli malhelbrunaj plumoj en flankaj ŝultroj, kio formas trikoloran zonon. La suba dorso estas formata de nigraj plumoj kun helaj bordoj same kiel la vosto. La subaj partoj estas grizecaj, sed la supra brusto montras ruĝecbrunajn punktojn kaj la ventro flavecan aŭ okrecan nuancon. La beko estas helgriza, konusforma kaj tre akrapinta kaj la gamboj estas pli malhelgrizaj.

Junuloj estas helgrizbrunaj sen nigra masko nek bruna dorso.

## Kutimoj 
Ili konstruas prilaboritajn **penditajn nestojn**, iam uzitajn en Centra Eŭropo kiel hejmŝuoj por infanoj. Ili nestumas plej ofte ĉe riveroj aŭ marĉoj kun abunda vegetaĵaro, precize en arboj kun maldikaj kaj pendantaj branĉetoj el kiuj pendigas siajn nestojn. La maskloj estas poligamaj kaj povas konstrui pli da unu nesto. Foje ili nestumas apude, sed ne temas pri kolonia specio. La nesto estas sakforma kaj havas enirejan tunelon; ĝi estas lerte fiksita al pinto de pendanta branĉeto; la ekstero estas hela kaj kotoneca pro la haroj interplektitaj kun semoj de saliko, poplo kaj tifao.

La voĉo estas ia “ci-ci-ci”.

Ili loĝas ĉe marĉoj, ĉeriveraj arbaroj ktp, sed ankaŭ en sekaj zonoj.

Ili manĝas ĉefe insektojn kaj araneojn.

## Specio 
Tiu specio estis unuafoje priskribita kiel *Motacilla pendulinus* de Linnaeus en sia *Systema naturae* de 1758.

Image:European Penduline Tit.jpg|Preparante la neston
Remiz pendulinus MHNT.ZOO.2010.11.179.10.jpg|*Remiz pendulinus * - MHNT

## Statuso kaj disvastiĝo 
Ĝi estas specio disvastigata en orienta Eŭropo el Germanio kaj Grekio orienten, krom Italio kaj plej norda, orienta kaj suda Hispanio, al Azio. Ili estas migrantaj birdoj en nordaj teritorioj, dum estas loĝantaj birdoj sude.

La Saknesta paruo havas grandan teritorion de ĉirkaŭ 1-10&nbsp;milionoj da km², kaj ĉirkaŭkalkulitan populacion de **420,000–840,000 individuoj** nur en Eŭropo, kaj estas pruvoj ke la populacio pliiĝas. Laŭ la IUCN Ruĝa Listo ne atingas la kriteriojn de malpliiĝo de populacio je pli da 30 % en 10 jaroj aŭ 3 generacioj kaj pro tio la specio estas konsiderata kiel *Malplej Zorgiga*.

## Referencoj 
## Eksteraj ligiloj 
* Saknesta paruo (PDF) de Javier Blasco-Zumeta
* Biodiversity Lab University of Bath, kun informoj pri la Saknesta paruo
* Priserĉa Grupo pri Saknesta paruo 

Kategorio:Remizedoj
Kategorio:Birdoj de Eŭropo
Kategorio:Birdoj de Azio
Konsorcio

**Konsorcio** laŭ PIV estas asociiĝo de komercistoj, precipe de bankoj, por efektivigi komunan entreprenon, kiu postulas multe da mono - ekzemple por eldoni valorpaperojn aŭ por komuna kreditigo. Celo estas distribui la riskojn de tiu entrepreno al pluraj asocianoj.

## Etimologio 
La vorto venas el la latina lingvo: tiulingve *consors* (genitive *consortis*) estas "kunsortano", do homo travivanta la saman sorton.

Kategorio:Ekonomiko
Kategorio:Konsorcioj
Burg im Leimental

**Burg im Leimental** estas komunumo en la distrikto Laufen en Kantono Bazelo Kampara, Svislando. Ĝi havis 2783 loĝantojn je la 31-a de decembro 2008.

## Geografio 
Burg im Leimental situas kvankam ĝi apartenas al la distrikto Laufen en la Laufenvalo, sed en la paralela Leimenvalo ĉe la bordo la rieverto *Bieder*, unu el la du fontriveroj de Birsig, kies fonto troviĝas en la sudo de la komunumo sub la monteto *Galgenfels* je alteco de 623 m s.m..

Kvankam la komunumo limas al Röschenz en la distrikto Laufen, ĝi per strato atingeblas nur tra soloturna aŭ franca teritorio.

## Trafiko 
Burg situas komplete flanke de la trafikvojoj kaj atingeblas per la publika trafiko nur per poŝtaŭto ek de la tramhaltejo de Flüh.

## Historio 
eta|maldekstra|150ra|Kastelo Burg
La unua skriba mencio de Burg im Leimental datiĝas el la jaro 1168 kiel *Biedertan* en dokumento, per kiu la imperiestro Barbarossa donis la Baronejon Biedervalon kiel servuto al la Habsburgoj. En la jaro 1269 la plej granda parto de la baronejo estis vendita al la princepiskopo de Bazelo. La parto de la baronejo, kiu restis ĉe Habsburgo, estas la hodiaŭa soloturna vilaĝo Biedertal. Sur rokoj en Burg troviĝas la ruinoj de du malnovaj kasteloj. La hodiaŭ Kastelo Burg, estis konstruita oriente de la malnovaj kasteloj en la jaro 1250 kiel Kastelo Biedertal kaj grandigita en la jaro 1600. Sub la kastelo en la 15-a jarcento estiĝis la hodiaŭa vilaĝo Burg. En la jaro 1520 la urbo Bazelo havigis al si la kastelon, sed post negocoj ĝin redonis al la princepiskopo. Post la Franca Revolucio de 1792 Burg fariĝis parto de la Raŭraĥa Respubliko kaj poste kun la *Kantono Laufen* estis integrita en la franca departemento Mont-Terrible. En la jaro 1815 la Viena Kongreso atribuis Burg en Leimental al Kantono Berno. En la jaro 1994 ĝi kun la tuta distrikto Laufen aliĝis al Kantono Bazelo Kampara.

## Personecoj 
Albert Hofmann, la malkovrinto de LSD, havis sian lastan loĝlokon en Burg im Leimental, kie li la 29-an de aprilo 2008 mortis en la aĝo de 102 jaroj.

## Vidu ankaŭ 
* Aliaj lokoj kun la nomo Burg

## Eksteraj ligiloj 
* Oficiala retejo de la komunumo Burg im Leimental
* Burg im Leimental en la Historia Leksikono de Svislando
Blankakrona saknestulo

[eta|*Remiz coronatus * - ([MHNT)]]

The **Blankakrona saknestulo** (***Remiz coronatus***) estas paserina birdo de la genro *Remiz*. Ĝi estas relative disvastigata tra centra Azio. Ĝi troviĝas en Ĉinio, Rusio, Afganio, Barato, Kazaĥio, Mongolio, Pakistano kaj Taĝikio.

Ties natura habitato estas borealaj arbaroj kaj moderklimataj.

La specio montras similajn karakterojn kiel la parenca specio Eŭrazia saknestulo, tio estas ĝenerale **helgrizeca birdo** kiu montras kiel plej karaktera eco plilarĝiĝantan **nigran maskon** el la frunto tra la okulo malantaŭen; sed ĉe tiu specio la nigra zono estas multe pli larĝa, okupas la tutan supran vizaĝon kaj preskaŭ atingas la kronon, kiu restas kiel mallarĝa hela strizono, kio nomigas la specion kiel **Blankakrona ** en Esperanto aŭ **coronatus** en la latina scienca nomo, kio signifas “kun krono”. La **dorso estas bruna kun ruĝecaj nuancoj** kaj pli precize bruna supra dorso kun ruĝecaj nuancoj en la limo kun la helgriza kolo kaj pli malhelbrunaj plumoj en flankaj ŝultroj, kio formas trikoloran zonon. La suba dorso estas formata de nigraj plumoj kun helaj bordoj same kiel la vosto. La subaj partoj estas grizecaj, sed la supra brusto montras ruĝecbrunajn punktojn kaj la ventro flavecan aŭ okrecan nuancon. La beko estas helgriza, konusforma kaj tre akrapinta kaj la gamboj estas pli malhelgrizaj.

## Referencoj 
* BirdLife International 2004. Remiz coronatus. 2006 IUCN Ruĝa Listo de Minacataj Specioj. Elŝutita la 27an de julio 2007.

Kategorio:Remizedoj
Kategorio:Birdoj de Azio
Brahina distrikto

**Brahina distrikto** — (, ). Administrada subdivido en Homela regiono de Belorusio. Situas en sudorienta parto de regiono. Areo estas 1900 da km2. Estis fondita la 1-a de decembro 1926 jaro en konsisto de Reĉica provinco, de la 9-a de junio 1927 jaro eniris en konsisto de Homela provinco, de la 15-a de januaro 1938 jaro — en konsisto de Palesjea regiono, la 8-a de januaro 1954 jaro eniris en konsisto de Homela regiono. Estas eldonata gazeto "Lumturo de Palesje".

## Loĝlokoj kaj administrada subdivido 
La distrikto estas subdividita je 12 vilaĝaj sovetoj. La distrikto havas nuntempe ĉirkaŭ 80 da loĝlokoj. Pli grandaj estas Brahin - administrada centro de la distrikto, kaj Kamarin. Parto de tiatempaj loĝlokoj estis elmigrigitaj post Ĉernobila katastrofo pro forta malpurigado per radioaktivaĵoj.

## Naturo 
Areo estas ebena kun mezaj altaĵoj inter 110 kaj 120 da metrojn. Averaĝaj temperaturoj estas: en januaro: -6,60 laŭ Celsio, en julio: +180 laŭ Celsio. Kvanto precipitaĵoj estas 533 da mm jare. Vegetaĵara periodo estas 194 da tagoj. Pli grandaj riveroj estas Dnepro (ĉe landlimo inter Belorusio kaj Ukrainio) kaj Brahinka, estas multe da lagoj. Arbaroj okupas ĉirkaŭ 30 % de areo.

## Elfosaĵoj 
Torfo, argilo.

## Agrokulturo 
Antaŭ 1986 jaro estis disvastiĝitaj bovbredado, porkbredado, ŝafbredado, terpomkulturado, cerealkulturado, furaĝkulturado, linkulturado. Poste, ĉi tio ŝrumpis pro radioaktiva malpurigo. Nuntempe realigas eksperimentoj pri agrokulturo en ĉi tiaj kondiĉoj.

## Komunikado 
Fervojo inter Ĉernigov kaj Ovruĉ, aŭtomobilaj vojoj inter Ĥojniki, Brahin kaj Kamarin, kaj inter Brahin kaj Ĥolmeĉ.

Kategorio:Homela regiono
Kategorio:Distriktoj de Belorusio
Aldehuela de Jerte

**Aldehuela de Jerte** ("domareto")  estas municipo de Hispanio, en la provinco Kacereso *(Cáceres)* kaj la regiono Ekstremaduro. La municipan nomon respegulas la blazono, kiu bildigas olivarban branĉon. Laŭ la stato de  en la municipo vivis  sur areo de  kvadrataj kilometroj, kio rezultigas loĝdenson de  loĝantoj/km². La loĝantoj nomiĝas *aldeanos*.

## Situo 
Aldehuela de Jerte estas situa en la norda parto de Ekstremaduro en la komarko aŭ distrikto Valo de Alagón spite la mencion pri la rivero Jerte, sed ties trapaso okazas sude kaj riversube de Plasencia kaj pro tio kam oni ne konsideras tiun areon kiel Valo de Jerte, je altitudo de 265 m; je 100&nbsp;km de Cáceres, provinca ĉefurbo kaj je 160&nbsp;km de Mérida, la regiona ĉefurbo. La surfaco de ties teritorio estas de 11,76&nbsp;km².

## Ekonomio 
Agrikulturo kaj brutobredado.

## Limoj de la municipa teritorio 
Aldehuela de Jerte limas kun:
* Carcaboso nordoriente.
* Galisteo okcidente, sude kaj nordokcidente.
* Plasencia oriente (ĉe Pradochano).

## Historio 
Aldehuela de Jerte estis fondita en la 13a jarcento kiel domaro depende de Galisteo. Aldehuela emancipiĝis kiel municipo en 1837, kun la resto de la vilaĝoj de tiu senjorlando.

## Demografio 
## Preĝejo de San Blas 
eta|dekstra|300px|Preĝejo de San Blas
La Preĝejo de San Blas troviĝas en la Placo kaj estis konstruita en la jarcentoj 17a kaj 18a. La preĝejo estas malgranda kaj konstruita el ŝtono. En la interno ĝi havas unusolan navon kun rektangula tegmento sur kupolo. La sonorilturo estas aneksita al la kupolo kaj dividiĝas en du partoj, la suba el ŝtono kaj el briko la supra, ĉio kalkigita. En la interno estas skulptaĵo de la Virgulino de la Anzino, de la 15a aŭ 16a jarcento kaj kruco el ligno de la 17a jarcento.

## Festoj 
En Aldehuela de Jerte celebriĝas la jenaj festoj:
* Sankta Blaso (3a de februaro)
* Sankta Antonio (13a de junio)

Kategorio:Ekstremaduro
Kategorio:Municipoj de Cáceres
Jákfalva

**Jákfalva** estas malgranda vilaĝo en Hungario, en regiono Norda Hungario, en departemento Borsod-Abaúj-Zemplén, en Distrikto Putnok.

## Bazaj informoj 
* Areo: 9 &nbsp;km²
* Alto super marnivelo: 185 m
* Koordinatoj de Tutmonda loktrova sistemo: 48.3339/20.5718
* Loĝantaro: 510
* Poŝtkodo: 3721
* Telefonprefikso: 48

## Situo 
Jákfalva situas en valo de rojo, laŭ traira flankovojo. Rudabánya troviĝas 8, Putnok 13, Kazincbarcika 15, Szendrő kaj Edelény po 16, Sajószentpéter 20, Ózd 30, Miskolc 35 km-ojn.

## Historio 
Vilaĝservoj estas infanĝardeno, biblioteko kaj migra poŝto, en la vilaĝo aŭtonomio de ciganoj funkcias.

## Vidindaĵo 
* nova preĝejo de 2004, kiun ĉiuj religioj uzas

## Fontoj 
* http://www.baz.hu/telepules.php?t=J%E1kfalva
* Földrajzi Világatlasz, Budapest, 1992
* www.gyaloglo.hu
* www.iranymagyarorszag.hu

Kategorio:Vilaĝoj de Hungario
Kategorio:Vilaĝoj de departemento Borsod-Abaúj-Zemplén
Járdánháza

**Járdánháza** estas vilaĝo en Hungario, en regiono **Norda Hungario**, en departemento Borsod-Abaúj-Zemplén, en subregiono de Ózd.

## Bazaj informoj 
* Areo: 11 &nbsp;km²
* Alto super marnivelo: 204 m
* Koordinatoj de Tutmonda loktrova sistemo: 48.1558/20.2470
* Loĝantaro: 1940
* Poŝtkodo: 3664
* Telefonprefikso: 48

## Situo 
Járdánháza situas en valo de rojo, laŭ ĉefvojo Bátonyterenye-Ózd. Borsodnádasd troviĝas 4, Ózd 6, Miskolc 65 km-ojn.

## Historio 
La unua mencio devenis el 1221. La nuna nomo aperis unuafoje en 1412. La turkoj detruis la vilaĝon en 1555, baldaŭe ĝi senhomiĝis. Inter 1882-1927 oni minadis karbon. Vilaĝservoj estas infanĝardeno, lernejo, biblioteko, poŝto.

## Vidindaĵoj 
* romkatolika preĝejo omaĝe al (Eta) Dipatrino de 1859
* kalvinana preĝejo
* monumento pri Béla la 4-a

## Fontoj 
* hungara kaj germana Vikipedioj
* Földrajzi Világatlasz, Budapest, 1992
* w.nagyvofely.hu
* w.gyaloglo.hu

Kategorio:Vilaĝoj de Hungario
Kategorio:Vilaĝoj de departemento Borsod-Abaúj-Zemplén
Legoland' Billund

'''Legoland' Billund''' estas porinfana amuzparko en Billund, Danio, kiu dediĉiĝas al la infanludila konstrusistemo Lego: al la miniatura rekonstruo de multaj elektitaj britiaj kaj aliaj eŭropaj vidindaĵoj, sed ankaŭ al grandaj amuzparkaj amuzaĵoj en la stilo de la konstrusistemo, ekzemple infanaj veturejoj plejparte je radaj aŭ boataj veturiloj de ne-timiga rapideco, sed ankaŭ tri Lego-stilaj ondaj fervojoj. Kiel multaj aliaj amuzparkoj, la teritorio dispartiĝas laŭ diversaj temoj, interalie "kavalira reĝlando", "lando de aventuroj", "urbo Legoredo" (lando de vakeroj) kaj "lando de piratoj". Krome interalie ekzistas demonstrejo pri la produktado de la ludiloj, ludejo kie infanoj (kaj laŭvole ankaŭ plenkreskuloj) povas konstrui ludilojn el granda elekto de konstrueroj, kaj vendejo de imprese grandega elekto da konstrueroj.

La parko estas la unua en serio de similspecaj amuzparkoj, kiuj ĉiuj havas la nomon Legoland': Post la malfermo de la "originalo" dum la jaro 1968 en Billund, Danio, tutproksime de la produktejo de la Lego-brikoj, dum 1996 sekvis la brita variaĵo Legoland' Windsor en Anglio, kiel tria dum 199 parko en Carlsbad, Kalifornio kaj kiel kvara dum 2002 la parko Legoland' Germanio en Mezeŭropo. Dum la jaro 2005 la firmao *Merlin Entertainments* aĉetis 70 procentaĵojn de ĉiuj parkoj; la restaj 30 procentaĵoj restis ĉe la firmao *Lego*. Kiel la aliaj parkoj, ankaŭ tiu en Danio estas sezona kaj ne funkcias dum la vintro: ĝi akceptas gastojn inter marto kaj oktobro.

La parko estas unu el la plej konataj lokoj de Danio kaj multaj, aparte junaj, turistoj nur pro ĝi konsciiĝas ke la internacie konata infanludila konstrusistemo Lego fakte venas el Danio.

## Iom da fotaj impresoj 
 
dosiero:Legoland Billund - Pirate Carousel.jpg|pirata karuselo
dosiero:Billund - Legolands udsigtstårn.jpg|la observa turo
dosiero:LegoBillundTowerView.jpg|vidaĵo el la observa turo
dosiero:StatoilTrafikskole.jpg|miniatura trafiklernejo
 

## Eksteraj ligiloj 
* oficiala retejo de la parko (en la dana, angla, germana kaj sveda)

Kategorio:Amuzparkoj
Kategorio:Suda Danio
Shanghai Knights (filmo)

***Shanghai Knights*** ("**Kavaliroj de Ŝanhajo**") estas usona filmo de la reĝisoro *David Dobkin*, aperinta en 2003.

## Temo 
Kiam ĉina ribelulo mortigas la patron de Chon Wang, ties fratino iras en Anglion por persekuti la murdinton. Chon kaj Ron O'Bannon ankaŭ foriras al Londono kaj malkovras tutmondan konspiron celantan detrui la reĝan familion kaj invadi la ĉinan kaj anglan reĝlandojn. Kompreneble, konfrontiĝo de ambaŭ niaj herooj kun anglaj tradicioj ne iras glate...

## Teĥnikaĵoj 
* Titolo: *Shanghai Knights*
* Reĝisoro: *David Dobkin*
* Scenaro: *Alfred Gough* kaj *Miles Millar*
* Produkto: *Gary Barber*, *Roger Birnbaum* kaj *Jonathan Glickman*
** Delegita produktoro: *Jackie Chan*, *Willie Chan*, *Edward McDonnell* kaj *Solon So*
* Produkta firmao: *Spyglass Entertainment*, *Touchstone Pictures*, *Jackie Chan Films Limited*, *Roger Birnbaum Productions*, *All Knight Productions LLC*, *Epsilon Motion Pictures*
* Muziko: *Randy Edelman*
* Foto: *Adrian Biddle* kaj *Harvey Harrison*
* Muntado: *Malcolm Campbell*
* Dekoroj: *Allan Cameron*
* Kostumoj: *Anna B. Sheppard*
* Lando: Usono
* Ĝenro: Agfilmo, komedio
* Daŭro: 114 minutoj
* Formato: Kolora - DTS / Dolby Digital / SDDS - 2.35:1
* Buĝeto: 50 milionoj da dolaroj
* Aperdatoj: 
** Malajzio, Singapuro:  
** Usono:  (premiero Usono)
** Usono kaj Kanado: 
** Francio: 

## Rolularo 
* Jackie Chan: Chon Wang
* Owen Wilson: Roy O'Bannon
* Fann Wong: Chon Lin
* Aaron Johnson: Charlie Chaplin
* Aidan Gillen: Lord Nelson Rathbone
* Tom Fisher: Artie Doyle
* Donnie Yen: Wu Chow
* Oliver Cotton: Jack the Ripper (Ĵakvo la Buĉisto)

## Internaj ligiloj 
* Shanghai Noon (filmo)

## Eksteraj ligiloj 
*  ()
* 

Kategorio:Usonaj filmoj
Kategorio:Filmoj aperintaj en 2003
Kategorio:19-a jarcento en fikcio
Kánó

**Kánó** estas malgranda vilaĝo en Hungario, en regiono Norda Hungario, en departemento Borsod-Abaúj-Zemplén, en Distrikto Putnok.
eta|Kalvinana kirkoi en Kánó

## Bazaj informoj 
* Areo: 14 &nbsp;km²
* Alto super marnivelo: 260 m
* Koordinatoj de Tutmonda loktrova sistemo: 48.4279/20.6004
* Loĝantaro: 200
* Poŝtkodo: 3735
* Telefonprefikso: 48

## Situo 
Kánó situas sur malebenaĵo, laŭ traira flankovojo. Rudabánya troviĝas 9, Szendrő 14, Miskolc 40 km-ojn.

## Historio 
La unua mencio devenis el 1272 laŭ la tiama ortografio *"Kalnau"*. Dum la turka erao la vilaĝo senhomiĝis, komence de la 18-a jarcento ĝi refondiĝis. Vilaĝservoj estas 2 vendejoj, drinkejo, migra poŝto.

## Vidindaĵo 
* kalvinana preĝejo de 1804, turo alkonstruiĝis en 1886

## Fontoj 
* hungara kaj germana Vikipedioj
* Földrajzi Világatlasz, Budapest, 1992
* www.kano.hu

Kategorio:Vilaĝoj de Hungario
Kategorio:Vilaĝoj de departemento Borsod-Abaúj-Zemplén
Frenkendorf

**Frenkendorf** estas komunumo en la distrikto Liestal en Kantono Bazelo Kampara, Svislando. Ĝi havis 6128 loĝantojn je la 31-a de decembro 2008.

## Geografio 
Frenkendorf situas norde de Liestal kaj dekdu kilometrojn sudoriente de Bazelo en la valo de la rivero Ergolz, kies fluo tamen ne tuŝas la teritorion de la komunumo sed pasas oriente de ĝi. La malnova vilaĝkerno situas sur iomete altigita teraso super la valo. Post la konstruo de la fervojlinio en la jaro 1854 laŭlonge de la fervojo estiĝis Neu-Frenkendorf (Nov-Frenkendorf) en la grundo de la valo.

## Najbaraj komunumoj 
La komunumo Frenkendorf limas en nordo al Pratteln, en oriento al Füllinsdorf, en sudo al Liestal, en okcidento al Nuglar-Sankt Pantaleon (Kantono Soloturno), Gempen (Kantono Soloturno), kaj en nordokcidento en unu pinto al Muttenz.

## Trafiko 
Frenkendorf situas ĉe la fervojlinio de Olten al Bazelo. Ĝia stacidomo estas servata de la regiona trajnlinio S3 en duonhora kadenco.

La plej proksima aŭtoŝosealiro situas en distanco de du kilometroj en Pratteln al la nacia aŭtoŝoseo A2.

## Historio 
La unua dokumenta mencio de Frenkendorf datiĝas el la jaro 1249 jam sub la nuna nomo.

Sur la monteto *Schauenburg* arkeologoj trovis la restaĵoj de gaŭlo-romia sanktejo kaj romiaj moneroj el la 1-a ĝis la 4-a jarcento post Kristo.

La Sinjoroj de Eptingen el Pratteln akiris en la 14-a kaj 15-a jarcento grandan parton de la vilaĝo kaj vendis ĝin inter 1517 kaj 1525 al la urbo Bazelo, kiu atribuis ĝin al la voktejo Liestal. La alta jurisdikcio restis tamen ĉe la voktejo *Farnsburg*. Post la Bazela Kantondisiĝo de 1832 Frenkendorf estis en la jaro 1833 aligitia al la nova Kantono Bazelo Kampara.

## Vidu ankaŭ 
* Frenkendorf-Füllinsdorf (stacidomo)

## Eksteraj ligiloj 
* Oficiala retejo de la komunumo Frenkendorf
* Frenkendorf en la Historia Leksiko de Svislando
Holbæk

La komunumo **Holbæk** en Danio en sia nuna formo ekestis komence de la jaro 2007 kadre de administra reformo de la lando, per unuigo de la ĝistiamaj komunumoj *Holbæk, Jernløse, Svinninge, Tornved* kaj *Tølløse*. La 1-an de januaro 2008 la komunumo havis 69.010 loĝantojn. La komunuma teritorio situas sur la insulo Sjælland kaj estas parto de la – ankaŭ dum 2007 nove kreita – samnoma administra regiono Sjælland. Administra centro de la komunumo estas la loĝloko *Holbæk*.  

## Partneraj urboj 
Inter la partneraj urboj de Holbæk (formale de la samnoma centra urbo Holbæk) estas
*  Botevgrad en Bulgario

## Eksteraj ligiloj 
* oficiala retejo de la komunumo (dane)
* interaktiva mapo pri la komunumoj de Danio (dane)   
 
 

Kategorio:Urboj de Danio
Kategorio:Regiono Sjælland
Kategorio:Sjælland
Canonical Ltd.

**Canonical Ltd.** (ka**no**nikal) estas privata kompanio fondita kaj subtenata de la sudafrikano Mark Shuttleworth por la plibonigo de la libera programaro. Kreita en 2004, Canonical estas registrita en Manksinsulo, sed havas laboristojn en 18 landoj ĉirkaŭ la mondo, krom sia ĉefa laborejo en Londono, kaj ankaŭ helpa oficejo en Montrealo kaj alia oficejo en Lexington, Masaĉuseco. Ĝiaj celoj estas oferi Ubuntu-on kaj garantii, ke ĝi estu libere uzata kaj havebla al ĉiuj. Canonical Ltd. ankaŭ oferas teknikan helpadon por la uzantoj de tiu distribuaĵo de GNU/Linux. Laŭ tiu logiko, Canonical aliĝas al Linux Foundation je aŭgusto 2008.

## Projektoj subtenataj de Canonical Ltd. 
[250px|eta|[Ubuntu (linukso)|Ubuntu estas la plej konata kreaĵo de la kompanio.]]
Canonical subtenas kaj kreis plurajn projektojn. Precipe tiujn, kiuj estas liberaj/malfermkodaj.

### Programaroj de kodo malfermita 
* La familio Ubuntu de linuksaj distribuaĵoj.
** Ubuntu, distribuaĵo uzanta GNOME-on kaj bazita sur Debian.
** Kubuntu, bazita sur Ubuntu, sed uzas KDE-on anstataŭ GNOME-on.
** Xubuntu, la samo de Ubuntu, sed uzas Xfce-on.
** Edubuntu; estas Ubuntu plibonigita por instrumetodoj.
** Gobuntu, modifigita versio, kiu enhavas nur liberajn softvarojn.
** Ubuntu JeOS, varianto de Ubuntu por virtualaj aplikaĵoj.
* Bazaar, necentrigita kontroliga revizia sistemo.
* OpenCD (ne plu ekzistanta), kolekto de altkvalitaj liberaj kaj malfermkodaj softvaroj por uzantoj de Vindozo. La programaro konsistas je GIMP, Firefox kaj aliaj.
* Storm, parto de la Launchpad-a kodbazo.
* Upstart, anstataŭo por la "init" *daemon*.

### Eventoj apogataj 
* Software Freedom Day (Tago de la libereco de softvaroj): okazas je la tria sabato de ĉiu septembro. Canonical estis la ĉefa subtenanto je 2005 kaj 2006.
* Go Open Source (Iĝu malfermkoda): Sudafrika kampanjo por sciigi ulojn pri programaroj de malferma kodo.

Kategorio:Linuksaj firmaoj
Berga (Katalunio)

**Berga** estas kataluna municipo situanta en la provinco de Barcelono, ĉefurbo de la komarko Berguedà.

Berga estas la antikva antaŭromia urbo *Castrum Bergium*, ĉefurbo de la bergistanoj, ibera gento el kiu ĝi ricevis la nomon.

## Demografio 
En 1857 ĝi aneksas Queralt, Fumanya kaj Sant Pere de Madrona; en 1900, Salcelles; en 1970, La Valldan.

## La Patum 
Berga estas eble pleje konata pro ĝia tradicia festo *La Patum*, celebrado kiu okazas dum ĉiu Kristokorpa Festo, daŭrante kvin tagojn.

## Bildaro 

Dosiero:Berga des de Queralt.jpg|Berga el la sanktejo Queralt
Dosiero:BergaMayor.jpg|Urbodomo de Berga
Dosiero:Patum.jpg|La Patum

## Eksteraj ligiloj 
* Oficiala retejo () () () ()
* Turismaj informoj  () ()

Kategorio:Municipoj de la Provinco Barcelono
Kategorio:Urboj de Katalunio
Kázsmárk

**Kázsmárk** [kAĵmArk] estas vilaĝo en Hungario, en regiono Norda Hungario, en departemento Borsod-Abaúj-Zemplén kaj en la distrikto Szikszó.

## Bazaj informoj 
* Areo: 13 &nbsp;km²
* Supermara alteco: 130 m
* Koordinatoj de Tutmonda loktrova sistemo: 48.2769/20.9793
* Loĝantaro: 1020
* Poŝtkodo: 3831
* Telefonprefikso: 46

## Situo 
Kázsmárk situas en valo de rojo, laŭ traira flankovojo. Szikszó troviĝas 12, Miskolc 30 km.

## Historio 
La unua mencio devenis el 1332 laŭ la tiama ortografio *"Casmar"*, kiel ekleziejo. En 1388 2 apudaj vilaĝoj menciiĝas: Suba kaj Supra "Kasmar". Dum la turkoj la vilaĝoj senhomiĝis, poste denove en 1711 pro pesto. En 1726 la komunumoj rehomiĝis. En 1910 dum la popolnombrado vivis en *Alsókázsmárk* (=Suba) 269 homoj, en *Felsőkázsmárk* (=Supra) 394 homoj, (ĉiuj hungaroj). En 1936 la vilaĝoj unuiĝis. Vilaĝservoj estas infanĝardeno, lernejo, poŝto.

## Vidindaĵoj 
* nobeldomo de Péchy ]pEĉi] de 1780
* Kalvinana preĝejo (Kázsmárk)
* grekokatolika romanika preĝejo omaĝe al evangeliisto Sankta Marko

## Famuloj 
* En Felsőkázsmárk naskiĝis
** lingvisto János Fogarasi
** kemiisto László Putnoky.
* En Alsókázsmárk naskiĝis kaj mortis ministro Tamás Péchy.

## Ĝemelkomunumo 
*  Dvorníky-Včeláre (pli precize nur vilaĝparto kaj iama vilaĝo Zádielske Dvorníky, hungare Szádudvarnok), Slovakio

## Fontoj 
* hungara kaj germana Vikipedioj
* Földrajzi Világatlasz, Budapest, 1992
* www.vendegvaro.hu
* www.gyaloglo.hu

Kategorio:Vilaĝoj de Hungario
Kategorio:Vilaĝoj de departemento Borsod-Abaúj-Zemplén
Sigeberht (Wessex)

**Sigebehrt** estis reĝo de Wessex, Anglio de 756 al 757.

Li sekvis sian malproksiman kuzon Cuthred, sed baldaŭ estiĝis akuzoj ke li agis kontraŭleĝe kaj maljuste. Eble parte instigata de Aethelbald (Mercia), konsilio de nobeloj detronigis lin en 757 kaj Cynewulf iĝis reĝo. Oni konfidis Hampshire al Sigebehrt sed sekvis akuzoj pro murdo kaj li estis forpelata kaj fine mortigata, kune kun lia frato Cyneheard. En 786 Cyneheard revenis en Wessex, kaj surprizis kaj mortigis Cynewulf.

Kategorio:Anglosaksoj
Kategorio:Reĝoj de Wessex
Cynewulf (Wessex)

**Cynewulf** (m. 786) estis reĝo de Wessex, Anglio ekde 757.

Eble helpate de Aethelbald, reĝo de Mercia, kaj kun la subteno de la konsilio de la regno, Cynewulf detronigis Sigeberht en 757 kaj iĝis reĝo de Wessex. Tiutempe Wessex estis ege sub la influo de Mercia. Tamen pli malfrue la saman jaron Aethelbald estis murdata kaj Mercia suferis pro iom da ĥaoso dum rivaloj luktis por la trono. Cynewulf profitis de tio por sendependiĝi de Mercia, kaj ĉ. 758 li kaptis Berkshire de Mercia.

Dum lia regado oftis milito kontraŭ la kimroj.

Offa, kiu fine iĝis reĝo de Mercia, ankaŭ iĝis la plej potenca reganto de Anglio. En 779 li venkis Cynewulf ĉe Bensington, kaj rekaptis Berkshire, kaj eble ankaŭ Londonon. Tamen ŝajnas ke, malgraŭ la malvenko, Wessex daŭre sendependis.

En 786, ĉirkaŭata de siaj nobeloj, ĉe Merantune, Cynewulf estis surprizata kaj mortigata de Cyneheard, frato de Sigebehrt. Ne certas kie Merantune situis: eblaj lokoj estas Merton (Londono), Marten (vilaĝeto en Wiltshire) kaj loko proksima al Winchester.

Kategorio:Anglosaksoj
Kategorio:Reĝoj de Wessex
Provinco Barcelono

**Barcelono** estas provinco de orienta Hispanio, en la centro de Aŭtonoma Komunumo Katalunio. Limas kun la provincoj Taragono, Ilerdo, Ĝirono, kaj kun la Mediteranea Maro.

[eta|maldekstre|[Municipa teritorio de urbo Barcelono en la provinco.]]

Ĝia ĉefurbo estas Barcelono. Ĉirkaŭ 5.330.000 homoj loĝas en la provinco (2007), el kiuj 1.595.110 loĝas en la municipo de Barcelono.

Aliaj urboj en la Barcelona provinco estas L'Hospitalet de Llobregat, Badalona, Cerdanyola del Vallès, Martorell, Mataró, Granollers, Sabadell, Terrassa, Sitges, Igualada, Vic, Manresa, Berga.

Temas pri provinco kiu entenas tre altan loĝantaron danke al la elmigrado allogita dum la tuta 20a jarcento de la eblecoj trovi laborpostenon en la kreskanta industrio dekomence ĉefe tekstila. Dum la unuaj jardekoj de la jarcento venis homoj ĉefe el Aragono kaj el Murcio; post la Hispana Enlanda Milito kaj ĉefe dum la 1960-aj jaroj ankaŭ el Andaluzio kaj Ekstremaduro. La elmigrita loĝantaro kaj ties posteuloj loĝas ĉefe en kvartaloj de kelkaj el la urboj ĉirkaŭ la ĉefurbo Barcelono.

En la provinco eblas trovi tre diversajn areojn nome industriaj, loĝejaj, naturaj, marbordaj ktp.


Barcelona
Liselund

eta|maldekstra|300ra|
Kastelo **Liselund** estas klasikisma kampara vilao en anglastila pejzaĝa parko proksime de la kreta klifaro *Møns Klint* sur la insulo Møn, kiu apartenas al Danio kaj situas en la Balta Maro. Temas pri unu el la sidejoj de la Dania Nacia Muzeo.

## Historio 
La plej eta dania konstruaĵo nomata "kastelo" laŭ siaj dimensioj kaj aspekto pli estas kampara vilao ol vera kastelo. Sed malgraŭ ke la nomo povas aspekti iom trodimensia, la aspekto de la konstruaĵo en monteta ĉirkaŭaĵo, ĉe la rando de alta faga arbaro flanke de la impresa kreta klifaro estas pitoreska kaj sukcesa arkitektura komponaĵo. La unua posedanto de la teritorio estis nobela familio, kiu posedis multan grundon sur la insulo, kaj kies origina familia rezidejo estis la bieno *Marienborg* en distanco de ĉirkaŭ 20 kilometroj. En la loko, kie poste konstruiĝis la vilao, dum la mezepoko jam estis historia domo kun la nomo *Sømarkegaard*. La domo ekde la jaro 1636 estis posedaĵo de la dana reĝo. Dum la jaro 1783 ĝi vendiĝis al la kavaliro *Antoine de la Calmette*, kies familio estis veninta el Nederlando al Danio, kaj kies patro, ministro en la dania ĉefurbo Kopenhago, nur ses jarojn pli frue, dum 1777, jam aĉetis la bienon Marienborg. La nobelo Calmette renomis la teritorion Sømarkegaard tuj post la aĉeto al "Liselund", laŭ sia edzino neformale nomita *Lisa*. Ambaŭ entuziasmis pri la stilo de la tiuepoka franca kulturo, kaj aldone simpatiis al la naturemo kaj simplemo de la franca filozofo Jean-Jacques Rousseau. Antaŭ ol Calmette konstruigis la vilaon, li dum ok jaroj planis kaj realigis la parkan pejzaĝon de Liselund. Parto de ĝi, impresa kanjono kun ruinoj kaj akvofalo en la Baltan Maron, perdiĝis dum ŝtormego de la jaro 1905, kiam parto de la klifaro glitis en la maron. La vilao planiĝis vaste, kun interalie naŭ dormoĉambroj por gastoj, kaj pluraj reprezentaj grandaj salonoj, sed kamparece kun pajla tegmento, kaj duonrondaj malaltaj fenestroj. La meblaro kolore kaj stile bone harmonias kun la dekoroj de la unuopaj ĉambroj, kaj plejparte origine konserviĝis.

Post la morto de la lasta nobelo Calmette, la vilao Liselund dum la jaro 1843 iĝis posedaĵo de tre malnova dana nobela familio, la baronoj *Rosenkrantz*. Dum 1877 Gottlob Rosenkrantz starigis aldonan novan bienejon en deca distanco de la reprezenta vilao. Dum la jaro 1938 la kastelo kaj parto iĝis parto de fondaĵo kaj ekde tiam publike viziteblas.

## Eksteraj ligiloj 
* paĝaro pri kastelo Liselund en la retejo de la Dania Nacia Muzeo 

Kategorio:Kasteloj en Danio
Kategorio:Klasikismo
Kategorio:Parkoj en Danio
Kategorio:Regiono Sjælland
Kategorio:Møn
Grenobla Ĉarto

La Grenobla Ĉarto estas la fondinta ĉarto de la studenta sindikatismo. Ĝin starigis NUSF (Nacia unuiĝo de studantoj el Francio, : Union nationale des étudiants de France aŭ UNEF), dum ĝia grenobla kongreso en 1946.

## Historio 
Post la dua mondmilito kelkaj studentoj, ofte ligitaj kun la Rezistado, deziras evoluigi la NUSF-on. Ili volas ĉesigi senpolitikismon kaj korporaciismon, kiuj kaŭzis ambiguajn kondutojn kun la germana okupacianto dum la milito. Do ili volas ŝanĝi sian asocion al vera studenta sindikato. Paŭlo Buŝeto, prezidanto de la NUSF-a asocio de Liono, unu el la ĉefaj ĉartaj redaktoroj, deklaris: «Ni ne plu volis studentan korporaciismon. Ni donis al la NUSF la celon esti avangardo de la junularo laŭ sociala vidpunkto». Do ili decidis fari kiel la ĜKL (: CGT), kiu verkis sian referencan dokumenton en 1906: la Amiena Ĉarto. La ĉarto de studenta sindikatismo estis diskutita en 1946 en Grenoblo dum la NUSF-a kongreso, ĝi do estis nomita la Grenobla Ĉarto. Ili proponas mallongan tekston, kiu difinas la socialan statuson de studento kaj prezentas la rajtojn kaj la devojn, kiuj rezultas de tiu statuso.

Hodiaŭ, la Grenobla Ĉarto estas la baza teksto por multe da studentaj sindikatoj tra la mondo, kiel NUSF, SUD studento (: SUD étudiant), SSF (Studenta sindikata federacio; : Fédération syndicale étudiante aŭ FSE) en Francio, ASSS (Asocio por studenta sindikata solidareco; : Association pour une solidarité syndicale étudiante aŭ ASSÉ) en Kebekio, ktp.

La traduko de la teksto de ĉi-ĉarto troviĝas ĉe Vikifontaro (Grenobla Ĉarto )

Kategorio:Francio
Kategorio:Universitato
La sepa sigelo

**La sepa sigelo**. – Filmo (1957), kies originala titolo estas *Det sjunde inseglet*. de Ingmar Bergman. La filma verko komenciĝas per la moto *“Kiam (la Ŝafido) malfermis la sepan sigelon, fariĝis silento en la ĉielo por ĉirkaŭ duono de horo* (Ap 8,1)”. La scenredakta teksto devenas el la samaŭtora teatra verko, kiu tamen havis malsaman titolon kaj ne entenis apokalipsajn resonojn. La filmo enmediiĝas en iu Danio buĉade infektita pro la “nigra pesto”. Kavaliro Antonius Block, reveninta el krucmilito, estas terurita antaŭ la perspektivo de l’ postmorta nenio: se Dio ne ekzistas, nenio sencas!
Antonius komencas esti ronĝata pro dubiga anodio. Kaj jen sur la marborda strando li renkontas la homfiguran Morton, kun kiu komenciĝas longdaŭra ŝakludo. Dum la defio, Antonius, kiu estas akompanata de sia materiismema kaj senprobleme vivema ŝildisto, trairas la landon. Travagante li renkontas ulojn kiuj, kaptitaj de timego, sin torturas en pekliberigaj maceriĝoj, kaj hororajn eventojn tipajn de la mezepokaj jam kliŝe bildigitaj, dum aliaj homoj, antaŭ la minacanta elviviĝo, sin allasas al voluptaĵoj. La kavaliro trafas ankaŭ foirĵonglistan familion travivantan laŭ amo kaj reciproka respekto, kiu ŝajnas ne eĉ percepti, en sia sereneco, la ĉirkaŭan tragedion. Danke al tiu renkonto kaj intima observo pri ĝia anima sereneco, Antonius retrovas la kredon kaj unuiĝon al Dio. Tiam li fariĝas kapabla kompreni la logikon de la sinofero.

Rekomenciĝas ŝakludo, la lastfoja, en kiu, laŭaverte de la Morto, kun sia venko ĝi kunportos al sama destino de morto kaj la venkiton kaj la ĉeestantojn. La Morto venkas la ŝakludon, sed ne lojale: estas Antonius, fakte, kiu kombinas, per lerta ruzaĵo, okazon, por ke ĝi siafavore trompe ŝanĝu sur la ŝaktabulo la dispozicion de la ŝakpecoj, sed ĝuste en tiu momenta distraĵo la foirĵonglista familio sukcesas forgliti el mortonta grupo kaj sin savi. La kavaliro, do, elektas perdi sian vivon por havigi al la foirĵonglista familio la oportunon forfuĝi. Tiel la Morto, kiu ĉiujn venkas, estas iele venkita: perspektivo, tiu lasta, kiu plentrafas la koron de la Apokalipso: la venkinto de la morto estas la Ŝafido, kiu malfermas la sepan sigelon.

Pri arteco de la filmo preskaŭ ĉiulande ĝi ricevis laŭdon kaj, samtempe, konsenton pri la temo, kiu nin senpere metas antaŭ la plej grava demando, nome pri la rilato inter la homo kaj Dio, kaj antaŭ la kadukeco de l’ vivo, tra irvojo, kiu kondukas la protagoniston alfronti kun la timo kaj despero de la homoj antaŭ la morto, timo, kiu estas sinonimo de manko je fido je la Dio riveliĝanta en la Apokalipso. Nur rilate partan enhavon oni levis iom da malkonsento pro pejorativaj bildoj pri la religiaj moroj de la Mezepoko, kiuj pagas ion obolan al modaj kliŝoj.

## Eksteraj ligiloj 
* https://web.archive.org/web/20091026151717/http://it.geocities.com/latanadelgiaguaronews/NUMERO6/settimo_sigillo.htm

Kategorio:Filmoj aperintaj en 1957
Kategorio:Filmoj reĝisoritaj de Ingmar Bergman
Kategorio:Svedlingvaj filmoj
Kategorio:Nigrablankaj filmoj
Kategorio:Svedaj filmoj
Kategorio:Ekzistadismaj verkoj
Kategorio:Krucmilitoj en fikcio
Kategorio:Fikciaj kavaliroj
Kategorio:Filmoj pri morto
Berguedà

**Berguedà** estas kataluna komarko, la plej norda de la provinco de Barcelono. Ĝi situas en la interno de Katalunio inter la Pireneoj, la Antaŭ-Pireneoj kaj la centra kataluna ebenaĵo.
[eta|maldekstra|[Pedraforca]]

## Demografio 
Kategorio:Komarkoj de Katalunio
Prologo (poemaro)

***Prologo*** estas jubilea kolekto de originalaj poemoj de Eŭgeno Miĥalski el la periodo 1918-1928. La 64-paĝa libreto estas eldonita de Sennacieca Asocio Tutmonda en Lepsiko en la jaro 1929.

## Recenzoj
## Eksteraj ligiloj 
* La teksto de  *Prologo. Jubilea Kolekto de Originalaj Poemoj 1918–1928* en Vikifontaro
* Teksto de *Prologo* en Biblioteka Uniwersytecka KUL
* *Enciklopedio de Esperanto*/P en sia originala formo en la Interreto
* *Enciklopedio de Esperanto* en elŝutebla versio (PDF).
* Katalogo de Esperantomuzeo kaj Kolekto por Planlingvoj
* Katalogo de Heredaĵbiblioteko Hendrik Conscience 
* Katalogo de Kataluna Esperanto-Asocio
* Katalogo de Universitato de Amsterdamo

Kategorio:Verkoj el la originala esperantlingva literaturo
Kategorio:Libroj de Eŭgeno Miĥalski
Kategorio:Esperanto-poeziolibroj
Kategorio:Esperanto-libroj aperintaj en 1929
Kategorio:Antverpena Fikcio-libraro
Kategorio:Katalogo de Esperantomuzeo kaj Kolekto por Planlingvoj
Kategorio:Katalogo de Heredaĵbiblioteko Hendrik Conscience
Kategorio:Katalogo de Kataluna Esperanto-Asocio
Kategorio:Katalogo de Universitato de Amsterdamo
Galono

**Galono** estas teksita ornamaĵo alkudrita al vestaĵo. Ĝia varpo ofte estas el silko (blanka aŭ flava), ĝia vefto el metala ŝpinaĵo or- aŭ arĝent-kolora; ĝi donas la brilan aspekton.

En multaj armeoj galonoj sur uniformo servas por montri la rangon de la portanto.

Kategorio:Vestoj